Παραδίδεται την Κυριακή και επισήμως στους πολίτες, μετά από 2,5 χρόνια εργασιών, η νέα παραλία της Θεσσαλονίκης, ένα παραλιακό μέτωπο ενωμένο και μεταμορφωμένο με πάρκα, που εκτείνεται σε μήκος 5 χιλιομέτρων.



Τα πάρκα είναι συνολικά επτά και στα δύο από αυτά έχουν ολοκληρωθεί πλήρως οι εργασίες ενώ στα άλλα πέντε μένουν μόνο κάποιες κηπευτικές εργασίες.



Αναλυτικά τα νέα πάρκα της παραλίας είναι: ο Κήπος των Γλυπτών, ο Κήπος της Μεσογείου, ο Κήπος του Φωκά, ο Κήπος των Εποχών, ο Κήπος της Άμμου, ο Κήπος του Απογευματινού Ήλιου και ο Κήπος του Αλέξανδρου.



Στα εγκαίνια των νέων πάρκων ο Δήμος Θεσσαλονίκης ετοιμάζει εκδηλώσεις και δράσεις για παιδιά και μεγάλους και καλεί τους πολίτες να μην χρησιμοποιήσουν το όχημά τους, αλλά να περπατήσουν στην παραλιακή διαδρομή, ανακαλύπτοντας τη “μεταμορφωμένη” παραλία και να απολαύσουν τη Λ. Νίκης που θα πεζοδρομηθεί από τις 5 το απόγευμα.



Τα εγκαίνια της νέας παραλίας είναι η αφορμή της πιλοτικής εφαρμογής πεζοδρομησης της Λεωφόρου την πρώτη Κυριακή κάθε μήνα.











Οι παρακάτω 12 φωτογραφίες του Θόδωρου Καρανίκα και το πρόγραμμα δημοσιεύτηκαν στo parallaximag.gr



To πλήρες πρόγραμμα των δράσεων και εκδηλώσεων:

(Όπως αναφέρονται στο parallaximag.gr)

Λεωφόρος Νίκης

- Κρουστόφωνο-Μουσικό Εργαστήρι και Μπάντα δρόμου, 16:00, από την Πλ. Αριστοτέλους προς τον Λ. Πύργο.

- Paranaue, 15:00 από τον Λ. Πύργο προς το Λιμάνι.

- Ζumba από την Casa Sportiva, 15:00, στο ύψος της οδού Στρ. Καλλάρη.

Λευκός Πύργος – Βασιλικό Θέατρο – Κήπος του Αλέξανδρου

- Ενημέρωση & ευαισθητοποίηση για το AIDS/HIV από τον Όμιλο Ροταράκτ Θεσσαλονίκης & την Επιστημονική Εταιρεία Φοιτητών Ιατρικής Ελλάδας - Παράρτημα Θεσσαλονίκης, 11:00-14:00, (Λ. Πύργος).

- Zumba από την ομάδα Line of Dance 12:15 (Λ. Πύργος).

- Yoga (για παιδιά και ενήλικες) από τη σχολή Bodysoul Pilates yoga dance 12:30 (Άγαλμα Βότση).

- Freestyle χορός από τη Σχολή Ροδούλας Γκουλιαμπέρη, 13:00 (Άγαλμα Βότση).

- Yoga από τη Σχολή Evexia Training Studio, 14:00 (Λ. Πύργος).

- Hip Hop χοροί από τη Σχολή Asters International, 14:30 (Άγαλμα Βότση).

- Salsa & Tango από τη Σχολή «Το Σπίτι του Χορευτή», 15:30 (Άγαλμα Βότση).

- Zumba από Αρωγή+12, 16:00 (Λ. Πύργος).

- Capoeira από Jacobina Capoeira Thessaloniki, 16:30 (Άγαλμα Βότση).

- Μουσικοθεατρικό Happening του ΚΘΒΕ από την παράσταση «Με Μουσικές Εξαίσιες... Με Φωνές!», 13:30, Νέα Παραλία στο ύψος του Βασιλικού Θεάτρου.

- Ενημέρωση & διανομή Οδηγού Συμπεριφοράς προς Άτομα με Αναπηρία με αφορμή την Παγκόσμια Μέρα Αναπηρίας (3η Δεκεμβρίου) από τον Σύλλογο Γονέων 1ου Σχολείου Ειδικής Αγωγής, τον Σύλλογο Γονέων 5ου Σχολείου Ειδικής Αγωγής, τον Σύλλογο ΑΜΕΑ Δυτικής Θεσσαλονίκης «Μέριμνα Ζωής», τον Σύλλογο ΑΜΕΑ Λαγκαδά «Η Άνοιξη», το Κέντρο Δημιουργικής Απασχόλησης του Δήμου Συκεών και άλλους φορείς Αναπηρίας, 12:00-14:30 (Λ. Πύργος).

- Φιλαρμονική Ορχήστρα Δήμου Θεσσαλονίκης, 13:30, Ομπρέλες Ζογγολόπουλου.

- Μαθήματα rollers (inline skate) - με εξοπλισμό των συμμετεχόντων - και πληροφόρηση για το άθλημα από τον Σύλλογο «Ώθηση», τους Τροχοπεδιλατιστές Θεσσαλονίκης και τον πρόεδρο των Τροχοπεδιλατιστών Ελλάδας Κωνσταντίνο Μαρτζέκη από τις 15:00, Κήπος του Αλέξανδρου (άγαλμα Μ. Αλεξάνδρου).

Κήπος του Απογευματινού Ήλιου- Κήπος της Άμμου (Makedonia Palace)

- Αξίες σωστής διατροφής για παιδιά μέσα από το παραμύθι «Η κουκουβάγια η σοφή μου μαθαίνει διατροφή» από τη διαιτολόγο-διατροφολόγο και συγγραφέα παιδικών παραμυθιών-βοηθημάτων διατροφής Βασιλική Παπαδοπούλου, 10:00-11:00.

- Δημιουργική Απασχόληση Παιδιών με ζωγραφική, κατασκευές και παιχνίδια, 11:00-17:00 και κλόουν, 12:00-15:00, από τον Σύλλογο «Οικογένεια και Παιδί», στο Περίπτερο Αναψυχής του Κήπου της Άμμου (πρώην Πάρκο Κυκλοφοριακής Αγωγής, στο ύψος της συμβολής Μ. Αλεξάνδρου-Παρασκευοπούλου).

- Ινδικός χορός από το Bollywood group της Asrai που στεγάζεται στο Fix In Art, 11:00-11:30.

- Επίδειξη Flamenco από την Ειρήνη Τσιτσίνια, εισηγήτρια στο Fix In Art, 11:30-12:00.

- Αποσπάσματα από την όπερα Aida από το Opera Studio του Fix In Art, 12:00-12:30.

- Παράσταση κουκλοθέατρου και αφήγηση παραμυθιού «Ο Μολυβένιος Στρατιώτης» από την Κουκλοθεατρική ομάδα Hocus Pocus και την ομάδα Επί Σκοπόν, 12:00-13:30, στο Περίπτερο Αναψυχής του Κήπου του Απογευματινού Ήλιου (στο «τρίγωνο» Μακεδονία Παλάς – Λ. Μ. Αλεξάνδρου – οδός Έντισον).

- Εικαστικό Εργαστήρι Χαρακτικής για παιδιά από την Vlassis Art Gallery και την ομάδα Επί Σκοπόν, 12:00-15:00, στο Περίπτερο Αναψυχής του Κήπου του Απογευματινού Ήλιου (στο «τρίγωνο» Μακεδονία Παλάς – Λ. Μ. Αλεξάνδρου – οδός Έντισον).

- Επίδειξη πολεμικών τεχνών NIJUTSU από το τμήμα πολεμικών τεχνών του Fix In Art, 12:30-13:00.

- Το Thessaloniki Food Festival και το Makedonia Palace θα προσφέρουν αλμυρό και γλυκό κέρασμα, από τις 13:00.

- Θέατρο Σκιών του Χρήστου Στανίση, 13:00-15:00

- Επίδειξη τεχνικών decoupage από την Δάφνη Καζακίδου, εισηγήτρια του τμήματος χειροτεχνίας του Fix In Art, 13:00-14:00.

- Επίδειξη διακόσμησης κεριού από τη Νόπη Κυριακίδου, εισηγήτρια του τμήματος χειροτεχνίας του Fix In Art, 13:00-14:00.

- Χριστουγεννιάτικες κατασκευές με ανακυκλώσιμα υλικά από το Crafting Therapy by Evita @ Fix In Art, 13:00-14:00.

- Δημοτικοί Χοροί από τον Χορευτικό Σύλλογο «Το Σεργιάνι», 14:00.

- Ζωγραφική Προσώπου (face painting) σε παιδιά από το τμήμα Εικαστικών του Καλλιτεχνικού Γυμνασίου Αμπελοκήπων, 14:00-16:00, στο Περίπτερο Αναψυχής του Κήπου της Άμμου (πρώην Πάρκο Κυκλοφοριακής Αγωγής, στο ύψος της συμβολής Μ. Αλεξάνδρου-Παρασκευοπούλου).

- Παράσταση Σύγχρονου Χορού «Το Μουσικό Κουτί» και Δημοτικοί Χοροί από το Καλλιτεχνικό Γυμνάσιο Αμπελοκήπων, 14:30

Διαρκείς παράλληλες δράσεις

Η ομάδα yoga του Fix In Art προσφέρει ανοικτό μάθημα σε όσους παρευρεθούν. Φέρτε το yoga mat σας και παρέα με τον Κωνσταντίνο Ντάτση θα κάνουμε yoga δίπλα στο κύμα.

Open air Βιβλιοθήκη του Fix In Art θα λειτουργεί καθ' όλη τη διάρκεια της ημέρας για όποιον θέλει να δανειστεί βιβλία, χωρίς να απαιτείται εγγραφή.

Κήπος του Οδυσσέα Φωκά – Κήπος των Εποχών - Κήπος της Μεσογείου – Κήπος των Γλυπτών

- Γρήγορο τεστ HIV με την κινητή μονάδα εξέτασης και ενημέρωσης της PRAKSIS σε συνεργασία με το Ath Checkpoint, το Κέντρο Ζωής και τη Θετική Φωνή. Η κινητή μονάδα θα βρίσκεται σταθμευμένη στο ύψος του Κήπου των Εποχών (μετά το Δημοτικό Αναψυκτήριο, πρώην Maison Crystal), 12:00-16:00.

- Η Ελληνική Ομάδα Διάσωσης θα κινείται σε όλο το μήκος της Ν. Παραλίας φροντίζοντας για την παροχή πρώτων βοηθειών, εφόσον χρειαστεί, και ενημερώνοντας το κοινό, ενώ θα παρουσιάσει σωστούς τρόπους παροχής πρώτων βοηθειών στο κοινό, 11:00-15:00, ενώ στο Περίπτερο Αναψυχής του Κήπου της Μεσογείου (στη συμβολή της Μ. Αλεξάνδρου με Στρ. Καλλιδοπούλου και Φλέμινγκ).

- Ενημερωτικές δράσεις για την Ανακύκλωση και την Καθαριότητα από το Δήμο Θεσσαλονίκης και την Ελληνική Εταιρεία Αξιοποίησης Ανακύκλωσης (ΕΕΑΑ) στο Περίπτερο Αναψυχής του Κήπου της Μεσογείου (στη συμβολή της Μ. Αλεξάνδρου με Στρ. Καλλιδοπούλου και Φλέμινγκ).

- Ενημέρωση και διανομή ενημερωτικού υλικού για την πρόληψη και την αντιμετώπιση του AIDS/HIV από το ΚΕ.ΕΛ.Π.ΝΟ., 11:00 -17:00, και σε συνεργασία με καθηγητές και σπουδαστές της σχολής Μαγειρικής-Ζαχαροπλαστικής-Αρτοποιίας «La chef» θα δημιουργηθεί μια τούρτα στο σχήμα της κόκκινης κορδέλας-συμβόλου ευαισθητοποίησης για τον AIDS/HIV, στο Περίπτερο Αναψυχής του Κήπου των Γλυπτών (στη συμβολή της Μ. Αλεξάνδρου με την 28ης Οκτωβρίου, έναντι Λαογραφικού Μουσείου).

- Ενημέρωση για την πρόληψη του καρκίνου του μαστού από την Άλμα Ζωής, Περίπτερο Αναψυχής του Κήπου των Γλυπτών (στη συμβολή της Μ. Αλεξάνδρου με την 28ης Οκτωβρίου, έναντι Λαογραφικού Μουσείου), 11:00-17:00.





